CELEX: 32005R0634
Language: el
Date: 2005-04-26 00:00:00
Title: Κανονισμός (ΕΚ) αριθ. 634/2005 της Επιτροπής, της 26ης Απριλίου 2005, για την κατάταξη εμπορευμάτων στη συνδυασμένη ονοματολογία

27.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/7
            
         
      ΚΑΝΟΝΙΣΜΌΣ (ΕΚ) αριθ. 634/2005 ΤΗΣ ΕΠΙΤΡΟΠΉΣ
   
   της 26ης Απριλίου 2005
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός, να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Απριλίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 493/2005 (EE L 82 της 31.3.2005, σ. 1).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ενισχυτής ακουστικής συχνότητας με ενσωματωμένο ψηφιακό αποκωδικοποιητή ήχου, ψηφιακό επεξεργαστή ήχου για τη δημιουργία πολυκαναλικού ηχητικού αποτελέσματος (περιβάλλων ήχος — surround) καθώς και κυκλώματα για τον συγχρονισμό βίντεο/ήχου.
                              Η συσκευή έχει τη δυνατότητα να δέχεται σήματα από διάφορες πηγές (π.χ. συσκευή αναπαραγωγής DVD, δορυφορικό δέκτη, αναγνώστη κασετών, συσκευή εγγραφής βιντεοφωνική). Τα σήματα αυτά δύνανται να αποκωδικοποιούνται και να μεταδίδονται σε ψηφιακούς/αναλογικούς μετατροπείς πριν ενισχυθούν.
                           
                        
               
                  8518 40 99
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8518, 8518 40 και 8518 40 99.
                  Η αποκωδικοποίηση και η επεξεργασία ηχητικών σημάτων θεωρούνται μέρος της λειτουργίας ενίσχυσης της ακουστικής συχνότητας.
                  Καθώς η λειτουργία που σχετίζεται με το βίντεο συγχρονίζει μόνον τα σήματα ήχου και βίντεο, η συσκευή κατατάσσεται στην κλάση 8518.
               
            
                  
                              2.
                           
                           
                              Συσκευή που αποτελείται από:
                              
                                          —
                                       
                                       
                                          συσκευή λήψης για τη ραδιοφωνία AM/FM,
                                       
                                    
                                          —
                                       
                                       
                                          πολυκαναλικό ενισχυτή και
                                       
                                    
                                          —
                                       
                                       
                                          ψηφιακό επεξεργαστή ήχου.
                                       
                                    Το προϊόν, που προορίζεται να παρέχει οικιακή ψυχαγωγία, παρουσιάζεται μαζί με συσκευή τηλεχειρισμού.
                           
                        
               
                  8527 39 80
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8527, 8527 39 και 8527 39 80.
                  Σύμφωνα με τη σημείωση 3 του τμήματος XVI, το συστατικό στοιχείο που παρέχει την κύρια λειτουργία της σύνθετης μηχανής είναι η συσκευή λήψης για τη ραδιοφωνία.
                  Η ενίσχυση και η επεξεργασία του ήχου θεωρούνται δευτερεύουσες λειτουργίες σε σχέση με τη λήψη για τη ραδιοφωνία.
                  Κατά συνέπεια, η σύνθετη συσκευή κατατάσσεται ως συσκευή λήψης για τη ραδιοφωνία στον κωδικό ΣΟ 8527 39 80.
               
            
                  
                              3.
                           
                           
                              Συσκευή που αποτελείται από:
                              
                                          —
                                       
                                       
                                          συσκευή λήψης για τη ραδιοφωνία AM/FM,
                                       
                                    
                                          —
                                       
                                       
                                          πολυκαναλικό ενισχυτή,
                                       
                                    
                                          —
                                       
                                       
                                          ψηφιακό επεξεργαστή ήχου και
                                       
                                    
                                          —
                                       
                                       
                                          κυκλώματα για τον συγχρονισμό βίντεο/ήχου.
                                       
                                    Το προϊόν, που προορίζεται να παρέχει οικιακή ψυχαγωγία μέσω της λήψης σημάτων από διάφορες πηγές (π.χ. συσκευή αναπαραγωγής DVD, δορυφορικό δέκτη, αναγνώστη κασετών, συσκευή εγγραφής βιντεοφωνική), παρουσιάζεται μαζί με συσκευή τηλεχειρισμού.
                              Τα ηχητικά σήματα δύνανται να αποκωδικοποιούνται και να μεταδίδονται σε ψηφιακούς/αναλογικούς μετατροπείς πριν ενισχυθούν.
                           
                        
               
                  8527 39 80
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 3 του τμήματος XVI, καθώς και από το κείμενο των κωδικών ΣΟ 8527, 8527 39 και 8527 39 80.
                  Σύμφωνα με τη σημείωση 3 του τμήματος XVI, το συστατικό στοιχείο που παρέχει την κύρια λειτουργία της σύνθετης μηχανής είναι η συσκευή λήψης για τη ραδιοφωνία.
                  Η ενίσχυση και η επεξεργασία του ήχου θεωρούνται ως δευτερεύουσες λειτουργίες σε σχέση με τη λήψη για τη ραδιοφωνία.
                  Το είδος αυτό κατατάσσεται στην κλάση 8527, καθώς η λειτουργία που σχετίζεται με το βίντεο συγχρονίζει μόνο τα σήματα ήχου και βίντεο.
                  Κατά συνέπεια, η σύνθετη συσκευή κατατάσσεται ως συσκευή λήψης για τη ραδιοφωνία στον κωδικό ΣΟ 8527 39 80.
               
            
                  
                              4.
                           
                           
                              Έγχρωμη οθόνη του τύπου υγρών κρυστάλλων (LCD) με διαγώνιο οθόνης 38,1 cm (15″) και με συνολικές διαστάσεις 30,5 (Π) × 22,9 (Υ) × 8,9 (Β) cm με:
                              
                                          —
                                       
                                       
                                          μέγιστη ανάλυση σε εικονοστοιχεία (pixels) 1 024 × 768,
                                       
                                    
                                          —
                                       
                                       
                                          συχνότητες σάρωσης 30-80 kHz (οριζόντια) και 56-75 Hz (κάθετα).
                                       
                                    Το προϊόν διαθέτει τις ακόλουθες διεπαφές:
                              
                                          —
                                       
                                       
                                          είσοδο VGA,
                                       
                                    
                                          —
                                       
                                       
                                          είσοδο DVI,
                                       
                                    
                                          —
                                       
                                       
                                          είσοδο και έξοδο BNC,
                                       
                                    
                                          —
                                       
                                       
                                          είσοδο και έξοδο S-video (Y/C),
                                       
                                    
                                          —
                                       
                                       
                                          είσοδο και έξοδο ήχου.
                                       
                                    Το προϊόν έχει τη δυνατότητα να απεικονίζει σήματα που λαμβάνονται από διάφορες πηγές, όπως από αυτόματη μηχανή επεξεργασίας πληροφοριών, σύστημα κλειστού κυκλώματος τηλεόρασης, συσκευή αναπαραγωγής DVD ή βιντεοκάμερα.
                           
                        
               
                  8528 21 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8528, 8528 21 και 8528 21 90.
                  Η κατάταξη στη διάκριση 8471 60 αποκλείεται διότι η οθόνη δεν είναι του τύπου που χρησιμοποιείται αποκλειστικά ή κυρίως σε αυτόματο μηχανή επεξεργασίας πληροφοριών (βλέπε τη σημείωση 5 του κεφαλαίου 84), δεδομένου ότι έχει τη δυνατότητα να απεικονίζει σήματα από διάφορες πηγές.
                  Ομοίως, το είδος δεν μπορεί να καταταγεί στην κλάση 8531, διότι δεν έχει ως λειτουργία την παροχή ενδείξεων για την οπτική σηματοδότηση [βλέπε τις επεξηγηματικές σημειώσεις του εναρμονισμένου συστήματος για την κλάση 8531 σημείο Δ)].
               
            
                  
                              5.
                           
                           
                              Σύστημα που αποτελείται από:
                              
                                          —
                                       
                                       
                                          κεντρική μονάδα επεξεργασίας με πληκτρολόγιο, ποντίκι και οπτική απεικόνιση (προσωπικός υπολογιστής),
                                       
                                    
                                          —
                                       
                                       
                                          κεντρική μονάδα επεξεργασίας (εξυπηρετητής — server) και
                                       
                                    
                                          —
                                       
                                       
                                          σαρωτή ακριβείας.
                                       
                                    Ο σαρωτής ακριβείας αποτελείται από μία διάταξη αναφερόμενη ως «υποστήριξη αισθητήρα σάρωσης» («scanner sensor support») σε πλαίσιο.
                              Η «υποστήριξη αισθητήρα σάρωσης» είναι εξοπλισμένη με διάφορους αισθητήρες για τη μέτρηση της ποιότητας του χαρτιού ως προς την υγρασία, τη θερμοκρασία, το βάρος κ.λπ.
                              Κινείται μπροστά και πίσω επάνω στο πλαίσιο για τη συλλογή πληροφοριών, χρησιμοποιώντας συχνότητες στην περιοχή του υπερύθρου φωτός, ή ακτίνες λέιζερ ή άλλες μορφές μέτρησης. Οι πληροφορίες αυτές αποστέλλονται, μέσω του εξυπηρετητή, στον προσωπικό υπολογιστή, ο οποίος τις επεξεργάζεται για την παραγωγή δεδομένων με σκοπό τον έλεγχο της ποιότητας του χαρτιού.
                              Οι πληροφορίες τις οποίες επεξεργάζεται ο προσωπικός υπολογιστής χρησιμοποιούνται για την προσαρμογή της παραγωγής από τη συσκευή κατασκευής του χαρτιού, η οποία δεν αποτελεί μέρος του συστήματος.
                           
                        
               
                  9032 89 90
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 7 σημείο β) του κεφαλαίου 90, καθώς και από το κείμενο των κωδικών ΣΟ 9032, 9032 89 και 9032 89 90.
                  Η σημείωση 5 σημείο B) του κεφαλαίου 84 αποκλείει την κατάταξη του συστήματος στην κλάση 8471, δεδομένου ότι επιτελεί ειδική λειτουργία άλλη από αυτή της επεξεργασίας πληροφοριών, όπως προβλέπεται στη σημείωση 5 σημείο E) του κεφαλαίου 84.
                  Το σύστημα είναι ένας αυτόματος ρυθμιστής για τον έλεγχο μεγεθών άλλων από τα ηλεκτρικά, στον οποίο η ενέργεια έχει την αρχή της σε ένα ηλεκτρικό φαινόμενο που μεταβάλλεται ανάλογα με τον παράγοντα που είναι για ρύθμιση [σημείωση 7 στοιχείο β) του κεφαλαίου 90].